**HIRDETMÉNY**

**ÓVODAI BEIRATKOZÁS   
a 2024/2025-ös nevelési évre  
Sopronkövesdi Nefelejcs Óvoda**

***2011. évi CXC. törvény (továbbiakban: Nkt.)  
8. §****(1)*[***\****](https://net.jogtar.hu/jogszabaly?docid=a1100190.tv#lbj93id58e8)*Az óvoda a gyermek hároméves korától a tankötelezettség kezdetéig nevelő intézmény, amely a gyermeket fokozatosan, de különösen az utolsó évében az iskolai nevelés-oktatásra készíti fel. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.*

*(2)*[***\****](https://net.jogtar.hu/jogszabaly?docid=a1100190.tv#lbj94id58e8)*A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.*

***49. §****(3)*[***\****](https://net.jogtar.hu/jogszabaly?docid=a1100190.tv#lbj381id58e8)*A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik.*

***20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról****20.§.(2)*[***\****](https://net.jogtar.hu/jogszabaly?docid=a1200020.emm#lbj84id556)*A szülő – a bölcsődei ellátásban részesülő gyermek kivételével – az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni.*

***2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről*** *247. §*[*\**](https://net.jogtar.hu/jogszabaly?docid=a1200002.tv#lbj728idd81a)*(1) Az a szülő vagy törvényes képviselő*

*a) aki a szülői felügyelete vagy gyámsága alatt álló gyermeket kellő időben az óvodába, illetve az iskolába nem íratja be,*

*b) aki nem biztosítja, hogy súlyos és halmozottan fogyatékos gyermeke a fejlődését biztosító nevelésben, nevelés-oktatásban vegyen részt,*

*szabálysértést követ el.*

**Óvodakötelezettség külföldön történő teljesítése**

***20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról****20.§.(2)A napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke az óvodakötelezettségét a jövőben külföldön teljesíti, előzetesen köteles értesíteni az óvodaigazgatót.*

***2011. évi CXC. törvény (továbbiakban: Nkt.)  
91. §****(1)*[***\****](https://net.jogtar.hu/jogszabaly?docid=a1100190.tv#lbj672id58e8)*Magyar állampolgár engedély nélkül folytathat tanulmányokat külföldön és tankötelezettségét külföldi nevelési-oktatási intézményben is teljesítheti.*

*(4)*[***\****](https://net.jogtar.hu/jogszabaly?docid=a1100190.tv#lbj675id58e8)*Szünetel az óvodai jogviszonya annak, aki óvodába járási kötelezettségét külföldön teljesíti, a szülő által bejelentett naptól.*

**A BEIRATKOZÁSHOZ SZÜKSÉGES OKIRATOK, DOKUMENTUMOK:**

► a gyermek nevére kiállított személyazonosságot igazoló hatósági igazolványok (személyi igazolvány vagy útlevél)

►lakcímet igazoló hatósági igazolvány (lakcímkártya)

► a gyermek TAJ kártyája

► a szülő személyazonosságát igazoló hatósági igazolványok (személyi igazolvány, útlevél vagy vezetői engedély)

►nem magyar állampolgár esetén az ország területén való tartózkodás jogcímét igazoló okirat

► egyéb, a gyermek egészségügyi állapotát, betegségét, sajátos nevelési igényét, hátrányos helyzetét igazoló dokumentum (orvosi igazolás, szakértői vélemény, gyermekvédelmi kedvezményről szóló határozat… stb.)

► A Sopronkövesdi Nefelejcs Óvoda az Alapító okiratban foglaltaknak megfelelően fogadja a többi gyerekkel együtt nevelhető sajátos nevelési igényű gyermekeket is. A felvételhez a szakértői bizottság javaslata szükséges

►kitöltött és **mindkét szülő által aláírt** **felvételi** jelentkezési lap

► **mindkét szülő által aláírt** nyilatkozat a **szülői felügyeleti jog**ról

**Sopronkövesd Község Önkormányzata az általa fenntartott Sopronkövesdi Nefelejcs Óvodában a beiratkozás időpontját a 2024/2025-ös nevelési évre az alábbiak szerint határozza meg:**

Beiratkozás időpontja:

**2023. április 22 - 23 (hétfő –kedd) reggel 8 órától 15:30 óráig**

Körzethatár: Sopronkövesd község közigazgatási területe

*Kérjük a szülőket, hogy*

**►a jelenleg bölcsődében elhelyezett gyermekek óvodai felvételi igényét is jelezzék!**

**► a beiratkozásra hozzák magukkal**

* **a kitöltött és aláírt felvételi jelentkezési lapot,**
* **a szülői felügyelet nyilatkozatot**
* **valamint a szükséges dokumentumok másolatát**

Az óvodai felvételről az óvoda igazgatója 2024. május 21-ig dönt, és erről írásban értesíti a szülőt.

A beiratkozáshoz szükséges jelentkezési lap és a szülői felügyeleti jogról szóló nyilatkozat letölthető a **www.sopronkovesdiovi.hu** oldalról. Amennyiben nincs a szülőnek lehetősége letölteni a jelentkezési lapot vagy a szülői felügyeletről szóló nyilatkozatot, akkor az óvodában munkanapokon 8-15 óra között személyesen is kérhető a nyomtatvány.  
Az igazgató felvételt elutasító határozatával szemben jogorvoslattal lehet élni, amelyet Sopronkövesd község jegyzőjének címezve, de a döntést hozó óvoda elektronikus címére kell megküldeni a határozat kézhezvételétől számított 15 napon belül.  
A nevelési év első napja: 2024. szeptember 1.

***Letölthető dokumentumok a Sopronkövesdi Nefelejcs Óvoda honlapjáról:***

<https://sopronkovesdiovi.hu/bemutatkozas/dokumentumok.html>

ÓVODAI-FELVÉTELI\_KÉRELEM

szülői-felügyeleti-jognyilatkozat

Fülöpné Hidegh Csilla

igazgató